b'\n_START_ARTICLE_\nLee Spick\n_START_SECTION_\nKariera\n_START_PARAGRAPH_\nSpick se je na katerem koli od jakostnih turnirjev doslej uvrstil med najbolj\xc5\xa1ih 48 igralcev trikrat, kar so tudi njegovi najbolj\xc5\xa1i dose\xc5\xbeki na jakostnih turnirjih. Prvi\xc4\x8d mu je to uspelo na Svetovnem prvenstvu 2006, ko se je uvrstil v zadnji krog kvalifikacij, kjer ga je z 10-9 tesno izlo\xc4\x8dil John Parrott. V kvalifikacijah za Svetovno prvenstvo 2005 je najprej premagal Davida Gilberta (10-5) in nato \xc5\xa1e danes enega najbolj\xc5\xa1ih igralcev v karavani, Kitajca Dinga Junhuija (10-7). Njegovo pot je nato v naslednjem krogu kvalifikacij kon\xc4\x8dal Stuart Bingham z izidom 10-2._NEWLINE_Na turnirju China Open, leta 2007, je ponovil uvrstitev med najbolj\xc5\xa1ih 48 igralcev na jakostnem turnirju. Tam mu je to uspelo z zmagami nad Jeffom Cundyjem, Tonyjem Dragom in Dominicom Dalom. Prav tako leta 2007 je dosegel tudi mogo\xc4\x8de svojo najve\xc4\x8djo zmago v karieri, ko v kvalifikacijah za turnir UK Championship izlo\xc4\x8dil Jimmyja Whita z 9-7. V naslednjem krogu je bil nato od njega bolj\xc5\xa1i Andrew Higginson._NEWLINE_Sezona 2008/09 je bila zanj dokaj skromna. Kljub temu pa jo je kon\xc4\x8dal s ponovitvijo svojega najbolj\xc5\xa1ega dose\xc5\xbeka na jakostnih turnirjih: uvrstitvijo med najbolj\xc5\xa1ih 48 igralcev. To mu je \xc5\xa1e tretji\xc4\x8d uspelo v kvalifikacijah za Svetovno prvenstvo 2009, ko je bil po zmagah nad Stephenom Craigiejem, Barryjem Pinchesom in Adrianom Gunnellom blizu uvrstitvi na glavni del prvenstva, a ga je nato potrl \xc5\xa1estkratni svetovni prvak, veteran med karavano, Steve Davis. Davis ga je porazil z rezultatom 10-8.'